ಸಿಬಿಐ ಮುಂದೆ ಹಾಜರ್ ಆದ ಸಂದೀಪ್ ಸಿಂಗ್ ಮತ್ತು ಆ ನಿಗೂಢ ಯುವತಿ.! ಇವರಿಂದ ಪ್ರಕಟಿಸಲಾಗಿದೆ News Alert ಮುಂಬೈ: ಬಾಲಿವುಡ್ ನಟ ಸುಶಾಂತ್ ಸಿಂಗ್ ರಾಜ್ ಪೂತ್ ನಿಗೂಢ ಸಾವಿನ ಪ್ರಕರಣವನ್ನು ಸಿಬಿಐ ತನಿಖೆ ನಡೆಸುತ್ತಿದೆ. ಸುಶಾಂತ್ ಸಿಂಗ್ ಸಾವನ್ನಪ್ಪಿದ ದಿನ ಮಾಧ್ಯಮಗಳ ಮುಂದೆ ಅನುಮಾನಾಸ್ಪದವಾಗಿ ನಡೆದುಕೊಂಡಿದ್ದ ಸಂದೀಪ್ ಸಿಂಗ್ ಇಂದು ಸಿಬಿಐ ಮುಂದೆ ಹಾಜರ್ ಆಗಿದ್ದಾರೆ. ಸಂದೀಪ್ ಸಿಂಗ್ ಜೊತೆಗೆ ಸುಶಾಂತ್ ಸಿಂಗ್ ಸ್ನೇಹಿತ ಮಹೇಶ್ ಶೆಟ್ಟಿ ಕೂಡ ಸಿಬಿಐ ವಿಚಾರಣೆಗೆ ಬಂದಿದ್ದಾರೆ. ಹಾಗೇ, ಸುಶಾಂತ್ ಮೃತಪಟ್ಟ ದಿನ ನೀಲಿ ಬಣ್ಣದ ಟಿಶರ್ಟ್ ಹಾಗೂ ಮಾಸ್ಕ್ ಹಾಕಿಕೊಂಡು ಓಡಾಡಿದ್ದ ನಿಗೂಢ ಯುವತಿ ಕೂಡ ವಿಚಾರಣೆಗೆ ಆಗಮಿಸಿದ್ದಾರೆ. ಈ ವಿಚಾರವನ್ನು ಸುಶಾಂತ್ ಸಿಂಗ್ ಆತ್ಮೀಯ ಗೆಳತಿ ಸ್ಮಿತಾ ಪಾರಿಕ್ ಬಹಿರಂಗ ಪಡಿಸಿದ್ದಾರೆ. ಸಿಬಿಐ ಮುಂದೆ ಇಂದು ಹೇಳಿಕೆ ನೀಡಲು ತೆರಳಿದ್ದ ಸ್ಮಿತಾ ಪಾರಿಕ್, ಡಿ.ಆರ್.ಡಿ.ಓ ಗೆಸ್ಟ್ ಹೌಸ್ ನಲ್ಲಿ ಸಂದೀಪ್ ಸಿಂಗ್, ಮಹೇಶ್ ಶೆಟ್ಟಿ ಹಾಗೂ ನಿಗೂಢ ಯುವತಿ ಕೂಡ ವಿಚಾರಣೆಗೆ ಬಂದಿದ್ದರು. ಸಿಬಿಐ ವಿಚಾರಣೆ ಸರಿಯಾದ ರೀತಿಯಲ್ಲಿ ಸಾಗುತ್ತಿದೆ ಎಂದು ಸ್ಮಿತಾ ಪಾರಿಕ್ ತಿಳಿಸಿದ್ದಾರೆ. ಅತ್ತ ಎನ್.ಸಿ.ಬಿ ಡ್ರಗ್ಸ್ ಆಯಾಮದಲ್ಲಿ ವಿಚಾರಣೆ ನಡೆಸುತ್ತಿದ್ದು, ಶೌವಿಕ್ ಚಕ್ರಬೋರ್ತಿ, ಸಾಮ್ಯುಯೆಲ್ ಮಿರಾಂಡಾರನ್ನ ಬಂಧಿಸಲಾಗಿದೆ. ದೀಪೇಶ್ ಸಾವಂತ್ ಎಂಬಾತನನ್ನೂ ಅರೆಸ್ಟ್ ಮಾಡುವ ಸಾಧ್ಯತೆ ಇದೆ. ರಿಯಾ ಚಕ್ರಬೋರ್ತಿಗೂ ಬಂಧನ ಭೀತಿ ಕಾಡುತ್ತಿದೆ.